Prunus avium

El sarezaro o sarezara o sarezer (Prunus avium (L.) L., 1755)  el xe on àlbara da fruta de ła fameja de łe Rosaceae. El połe èsare alto dai 15 ai 30 metri, ła scorsa ła ze dura, ła sluxega e ła ga un cołor roso-grixo. 
Ła scavejara de rame fisi e pieni de buti ła ga na forma de cono slargà. Łe foje łe xe longhe e ovałi, de 6 — 15 cm, co orlo iregołare a dentini de sega, verdi, co ła parte sora lùsida e cheła soto che se vede łe nervadure de ła foja. Cadauna ła ga un pégoło de 2 — 5 cm, a ła fin del cuało ghe xe, inte ła parte sora, do ghiandołete rose. 
Da 2 a 4 — 6 fioreti i vien fora a corìnbo, co diàmetro de 2,5 — 3,5 cm insieme a łe foje, in apriłe - majo. El fruto (sareza o siareza) el xe roso scuro, tondo, co diàmetro de 6 - 25 miłimetri.
 Anbiente 
El sarezaro el se trova in tuta Eoropa, dal Mediteraneo fin al 54° grado de latitudine nord e a est fin a ła linea Minsk - Kursk - Woronesch - Rostov. 

El se trova anca in Turchia del nord, inte el Caucaso e in Iran del nord, ma el xe sta inpiantà anca in Nord Africa, in Sud Turkestan e inte l'Est del Nord America.

 Łe sareze tìpeghe del Vèneto 

Intrà i 349 prodoti agroałimentari tìpeghi par qualità e storia del Vèneto ghe xe anca łe sareze. Inte el partegołare ghe xe:

 Łe sareze de Maròstega
 Łe sareze dei Cołi de Axoło
 Łe sareze dei Cołi veronexi
 Łe sareze dei Cołi Euganei
 Łe sareze durone de Cazan de Tramigna

 Legno 
El sarezaro xe un òtimo legno par far mòbiłi (tołe, careghe, credense) e pavimenti (Parquet).

 Distiłai e licuori fati co łe sareze 

In Zermania i distiła łe sareze par fàrghine na graspa dal bocado seco: in Foresta Nera i ła ciama àcua de sareze (Kirschwasser).

El cherry invese el xe un licuor dolse fato in Inghiltera.

 Notasion 

Altri projeti

 Linganbi foresti 

Categoria:Prunus